Verwoestende brand eis egpaar se lewens | Die Vryburger
’n Oud-skoolhoof en sy vrou is in die sitkamer van ’n chalet dood weens ’n verwoestende brand by die Sondela-oord naby Warmbad.
Ig van Rooyen (76) en sy vrou, Nita (75), kon nie soos die ander 500 besoekers betyds van die vlamme wegkom nie.
Horace Geyger, Nita se broer van Pretoria, het saam met die Van Rooyens vakansie gehou. Hy het uit die chalet gevlug en was onder die indruk hulle het hom gevolg.
Blykbaar was die chalet al reeds aan die brand toe hulle besef het die Van Rooyen egpaar is nog binne.
Die vermoede bestaan dat terroriste verantwoordelik is vir die brandstigting want dit was ’n gulde geleentheid aangesien die wind besonder sterk gewaai het. Willem Bok - Wikipedia
Willem Eduard Bok (Den Burg, Texel, Nederland, 28 Junie 1846 – Johannesburg, Transvaal, 1 November 1904) was 'n Nederlands-Suid-Afrikaanse staatsman wat van 1880 tot 1889 die eerste Staatsekretaris van die Zuid-Afrikaansche Republiek was. Hy was 'n vriend en vertroueling van president Paul Kruger van die ZAR. Die stad Boksburg is na hom vernoem.
28 Junie 1846
1 November 1904 (op 58)
Alice van Albany
Hy is in 1846 in Holland gebore en vertrek in 1864 op die ouderdom van 20 na Engeland om in die tale te gaan studeer. Ná 'n kort loopbaan as handelaar kom hy op die ouderdom van 30 in die Zuid-Afrikaansche Republiek aan. Op aanbeveling van president Thomas François Burgers vestig hy hom in Pretoria in 1876, waar hy bevriend geraak het met die latere president Paul Kruger. Hy vergesel Kruger en die res van die Onafhanklikheidsafvaardiging na Londen nadat Groot-Brittanje die land annekseer.
Later word hy sekretaris van die Nasionale Komitee en sluit hom aan by die redaksie van Die Volkstem. Ná die Slag van Majuba was hy staatsekretaris van 1884 tot 1888. Hy was ook klerk van die Volksraad en regeringskommissaris van die toe pas ontdekte Witwatersrandse goudveld. In 1889 word hy as staatsekretaris vervang deur die Nederlandse staatsadvokaat Willem Johannes Leyds en Bok word die notulehouer van die Uitvoerende Raad. Van 1892 tot met die uitbreek van die Tweede Vryheidsoorlog, dien hy as regeringskommissaris in die Johannesburgse gesondheidskomitee
Sy neef Edward Bok was redakteur van die Ladies' Home Journal in die VSA.
Willem Bok is in 1904 in Johannesburg oorlede.
Swart, M.J., e.a. (red.): Afrikaanse Kultuuralmanak. Aucklandpark: Federasie van Afrikaanse Kultuurvereniginge, 1980, bl.190. ISBN 0-620-04543-4
Ontsluit van "https://af.wikipedia.org/w/index.php?title=Willem_Bok&oldid=2123939"
Last edited on 13 Februarie 2020, at 11:14